Plaasmoorde!!!!! Farm Murders!!!!! - Page 335 - Stormfront
Page 335 of 673 « First < 235 285 321 322 323 324 325 326 327 328 329 330 331 332 333 334 335 336 337 338 339 340 341 342 343 344 345 346 347 348 349 385 435 > Last »
11-28-2008, 03:01 AM #3341
Jeppe 'prime mover' gets 25yrs
Johannesburg - The "prime mover" behind the Pick 'n Pay robbery in Honeydew which eventually led to the deaths of four policeman in Jeppestown two years ago, was sentenced to 20 years imprisonment by the Johannesburg High Court on Thursday.
Senzo Mweli, 29, was also sentenced to five years for attempted murder, which would run concurrently with the 20-year sentence.
Judge Ratha Mokgoatlheng said Mweli had solicited information and invited other robbers to plan the hold-up. He said the robbers were invited to the Jabulani Hostel, where he lived.
"If a youth behaved as an adult he cannot hide behind his youthfulness," Mokgoatlheng said.
Mweli, a first offender with three children, was arrested three months after the rest of the robbers were.
Earlier, the father of one of the four policemen killed in what became known as the "Jeppestown massacre", said he looked forward to closing a painful chapter of his life with the sentencing of the 12 men convicted of the robbery and murders.
"I have waited two-and-a-half years for this book to be closed. It's been two-and-a-half years without any proper sleep. My son was a very brave man and I am very proud of him," said Stanley Schoeman, whose son Gert was killed.
"I am just glad that this book will be closed," he said as the Johannesburg High Court began filling up with the families of the bereaved and those of the men awaiting their sentence.
Gert's brother Fanie said he wanted justice to run its course.
"It doesn't matter if they are all first time offenders, what they did was wrong. Justice must be served."
Promise Mchunu, brother of accused Nkosinathi Mzamo Mchunu, appeared depressed ahead of the sentencing.
"My brother is not okay. I spoke to him three days ago. He is very sad. I am very sad about this situation too," said Mchunu.
Twelve civilians and four policemen were killed in the shootout at a house in Mordaunt street, Jeppestown, on Sunday June 25, 2006 in the aftermath of a robbery at a Pick 'n Pay supermarket in Honeydew, on the West Rand.
Inspectors Frederick "Frikkie" van Heerden, 32, and Victor Nzama Mathye, 49, both of the West Rand dog unit; Sergeant Gert Schoeman, 30, of the West Rand emergency response service; and Constable Pieter Seaward, 31, of the Johannesburg dog unit died in the gunfight.
The civilians killed in the shootout were thought to have been part of the gang.
44 keer lewenslank + nog 1 576 jaar
Elf lede van die Jeppestown-bende is gister altesame 44 lewenslange vonnisse en nóg 1 576 jaar tronkstraf opgelê weens die bloedbad waarin 12 mense, onder wie vier polisielede, dood is.
Regter Ratha Mokgoatlheng het tydens vonnisoplegging in die Johannesburgse hooggeregshof baie na die beskuldigdes se argument ter strafversagting verwys dat hulle voorheen benadeeld is.
Hy het tot in 'n stadium emosioneel geraak oor die onreg van die verlede.
"Die hof sal dwaas wees om voor te gee daar is gelykheid in ons land. Sommige mense . . . die hof sal verdaag," het Mokgoatlheng met 'n bewerige stem gesê voordat hy uit die hofsaal gestorm het.
Ná 'n minuut of twee het hy teruggekeer en gesê hy kan verstaan hoe mense uit nood roof, al kan hy dit nie regverdig nie.
"Wat ek nie kan verstaan nie, is hoekom dit nodig is om moord te pleeg.
"Ek, as 'n swart regter, probeer steeds verstaan waarom al die bloedvergieting nodig was.
"In vandag se Suid-Afrika kan enige swart mens uitstyg en sy drome bereik."
Die regter het gesê die polisie het net hul werk gedoen.
"In ons land is die polisie die laaste bastion wat die grondwetlike regte van burgers probeer beskerm.
"Dié aanval was 'n aanval op die hele polisiediens."
'n Bende rowers het op 25 Junie 2005, 'n Sondag, eers by die Pick n Pay in Honeydew View aan die Wes-Rand toegeslaan. Daarna het hulle die polisie by 'n huis in Jeppes?town, Johannesburg, in 'n lokval gelei. Agt rowers en vier polisielede – insp. Victor Mathye en Frikkie van Heerden, sers. Gert Schoeman en konst. Francois Seaward – is in die skietgeveg by die huis dood.
Altesame 13 mense is aangekla, van wie een, me. Mary Maleke (29), 'n Pick n Pay-werknemer, vroeër vrygespreek is.
Die 11 mense wat lewenslank tronk toe gestuur is, is Nkosinathi Mzamo Mchunu (31), Sizwe Mbuyazi (25), Khumbulani Mabaso (33), Sizwe Dlamini (21), Sihle Mdunge (25), Muzulelwa Vezi (28), Siyanda Mgomezulu (23), Linda Hlongwa (22), Bekokwa-khe Zulu (28), Mhlome Mkhonzeni Sesiba (29) en Zinto Mqunu (27).
Senzo Mweli (29), die rooftog se baasbrein, moet 20 jaar tronkstraf uitdien weens gewapende roof met verswarende omstandighede en vyf jaar vir die poging tot moord op 'n klant in die supermark, mnr. Johannes Jacobus van der Merwe (74).
"Nie net het jy die rooftog beplan nie, maar jy het al die ander rowers na die Jabulani-hostel genooi om saam te konkel," het die regter gesê.
"En toe skiet jy Van der Merwe omdat hy nie geld het nie of jy nie van sy gesig gehou het nie of omdat hy wit was."
Mweli is nie weens die slagting in Jeppestown aangekla nie, maar Mokgoatlheng het by die direkteur van openbare vervolging aanbeveel dit moet wel gebeur.
Die regter het die skuldiges se argument dat hulle ligter gestraf moet word omdat hulle jonk is, verwerp.
"As jy soos 'n volwassene optree, kan jy nie agter jou jeugdigheid skuil nie."
11-28-2008, 03:05 AM #3342
11-28-2008, 03:06 AM #3343
'Kry raas' oor sy wit man eers help
'n Senior swart polisieman van die Nelspruit-polisiekantoor het glo dokumente waarmee 'n wit polisievrou besig was toe sy 'n wit lid van die publiek gehelp het, opgeskeur, in haar gesig gegooi en haar 'n rassis genoem.
Dít glo omdat daar ander mense in die aanklagkantoor was wat glo op diens gewag het.
"Ek was nog nooit in my lewe so geïntimideer en verneder nie," het mnr. Casper van der Merwe gesê nadat hy en dié polisievrou gister in dié polisiekantoor onder beweerde rassistiese uitlatings van dié senior offisier deurgeloop het.
Die polisieman, sr.supt. Eric Masiya, is hoof van sigbare polisiëring in Nelspruit. Hy het glo gister die polisievrou ten aanskoue van die publiek beskuldig dat sy 'n rassis is.
Dít omdat sy Van der Merwe, wat tans in Mosambiek woon, glo eers gehelp het terwyl daar skynbaar ander mense was wat ook gewag het om bedien te word.
Van der Merwe ontken dat hy voorkeurbehandeling gekry het.
"Hy het die vorms wat ek reeds voltooi het, asook die vingerafdrukke, gegryp, opgeskeur en in haar gesig gegooi," het Van der Merwe aan Beeld gesê.
Van der Merwe moes polisieklaring kry omdat hy om 'n permanente verblyfpermit in Mosambiek aansoek doen.
Volgens hom was die kantoor waar hulle die vorms moes kry, gesluit. Hy is na die eerste verdieping van die gebou waar hy hulp by die vrou gevra het.
"Sy het vir my vorms gegee en toe ook sommer gehelp dat my vingerafdrukke geneem word."
Masiya het glo in 'n stadium by die kantoor ingekom en op die polisiebeampte begin skree.
Dir. Vusi Mdikane, bevelvoerder van die polisie in Nelspruit, het gister bevestig dat 'n ondersoek oor die beweerde voorval gedoen word.
Mnr. Jo Koster, voorsitter van die Nelspruit-gemeenskapspolisiëringsforum, het gesê hy gaan die saak Dinsdag tydens 'n vergadering met die polisie opper.
Dit is nie die eerste keer dat Masiya by so 'n voorval betrek word nie. Mdikane het gister bevestig dat 'n dossier vir strafregtelike klagtes van intimidasie wat in Oktober teen Masiya ingedien is, vir beslissing na die direkteur van openbare vervolging verwys is.
11-28-2008, 03:07 AM #3344
Rowers kap man met panga oor sy kop
'n Man van die Oos-Rand (52) is gister in sy huis in Springs deur rowers oorval en met 'n panga oor die kop gekap.
Mnr. Allen Bamford is 'n uur lank deur drie rowers in sy huis in Watervalstraat, Selcourt, aangehou voordat hy met 'n panga aangeval en vir die dood gelos is.
Sy tuinier het hom drie uur ná die aanval in 'n plas bloed gevind.
Bamford se boerboel, Marshall, het ook onder die panga deurgeloop toe hy vir die rowers geblaf het.
Bamford het gister vertel hoe die rowers, gewapen met messe en pangas, hom omstreeks 03:00 oorval het waar hy op 'n bank in die sitkamer aan die slaap geraak het.
"Hulle het my hande en voete agter my rug vasgemaak. Toe help hulle hulself aan al ons goed."
Bamford is toe met die panga teen die kop gekap.
"Daar was oral bloed. Dis al wat ek onthou."
Marshall, wat langs Bamford op die vloer geslaap het, het vir die rowers geblaf en is op sy agterbene met die panga gekap.
Een van die rowers het Bamford glo losgemaak voordat hulle met sy besittings en motorsleutels gevlug het.
"Ek was egter te swak om te beweeg. Ek weet nie wie het die polisie ontbied nie en ek weet nog nie wat alles gesteel is nie," het hy verward gesê.
Kapt. Johannes Ramphora, Springs-polisiewoordvoerder, het gesê Bamford se tuinier het hom omstreeks 07:30 "in 'n plas bloed in 'n kamer gevind".
"Die tuinier het die buurvrou ingelig en sy het die polisie ontbied."
Bamford is na die Life Health Parkland-kliniek geneem waar hy in 'n stabiele toestand is.
'n Buurvrou het Marshall na 'n veearts gevat.
"Ek het hom nog nie gesien nie, maar ek hoor dit gaan beter met hom."
Volgens Ramphora het die rowers met die kluis en elektriese ware gevlug.
"Nog geen arrestasies is gemaak nie. Die saak word ondersoek."
11-28-2008, 03:08 AM #3345
Broodmes-moord: Pa in hof tydens ma se begrafnis
'n Geboeide mnr. Larry Phillips, wat na bewering sy vrou met 'n broodmes voor hul twee kinders doodgesteek het, het gisteroggend vlugtig in die Pretoriase landdroshof verskyn.
Hy het om regshulp aansoek gedoen terwyl mev. Henriëtte Phillips (48) in die ooste van Pretoria begrawe is.
Phillips (50) het sy vrou, van wie hy vervreemd was, na bewering Maandagaand buite haar woonstel in Menlopark met 'n mes gesteek toe sy na die buurvrou gehardloop het.
Sy is omstreeks 23:00 in die buurvrou se woonstel dood.
Phillips staan tereg op aanklag van moord, sowel as aanklagte van aanranding en intimidasie wat sy vrou vroeër teen hom ingedien het.
Borgtog van R1 500 is vroeër aan hom toegestaan.
Mev. Phillips is gisteroggend vanuit die NG kerk Lynnwood begrawe.
'n Familievriend wat anoniem wil bly, het gesê die begrafnis was baie hartseer en daar was baie ondersteuning vir die egpaar se kinders, Leigh (23) en Howard (20).
"Die kinders het langs mekaar gesit en mekaar heeltyd getroos en vasgehou.
"Leigh het soos 'n moederfiguur vir Howard opgetree."
Phillips moet weer op 5 Desember in die hof verskyn.
11-28-2008, 03:09 AM #3346
Vrou wat met byl vermoor, moet sit
Die Pretoriase bylmoordenares Madeleen Bredenhann, wat haar slapende ma en ouma doodgekap het, sal haar vonnis van twee keer lewenslank moet uitdien.
Bredenhann het mev. Elmarie Bredenhann (59) en mev. Albertina Wambach (89) in die vroeë oggendure van 13 April 2003 in hul beddens in Dorandia, Pretoria-Noord, doodgekap of laat doodkap.
Die aanval was so erg dat een van Wambach se vingers morsaf gekap is.
Selfs die drie appèlregters wat gister haar appèl teen haar skuldigbevinding verwerp het – regters T. Cloete, P. Combrinck en J. Boruchowitz – kon steeds nie bepaal of Bredenhann self die byl geswaai het en of sy mense gehuur het om haar te help nie.
"Alles in ag genome is ons van mening dat daar geen moontlikheid bestaan dat Bredenhann nie die moorde goedgekeur het nie. Óf sy het die moorde self gepleeg – wat onses insiens die waarskynlikste is – óf sy het haar vereenselwig met die dade van die aanvaller en hom aktief in die pleeg van die moorde bygestaan," het die drie regters bevind.
Die mees verdoemende getuienis teen Bredenhann was bloed van een van haar slagoffers op haar hemp. Sy het tydens die verhoor probeer om die skuld op haar oom, mnr. Ludwig Wambach, en sy seun, Dieter, te pak.
Maar die appèlregters het bevind dat sy valse weergawes oor die gebeure aan verskeie mense gegee het. Sy het selfs voor haar inhegtenisneming ontken dat sy op die moordtoneel was.
"Eers toe dit blyk dat sy moet verduidelik hoe haar ma se bloed op haar bloes gekom het, het sy met die weergawe gekom waarmee sy hooggeregshof toe is – wat vals was."
Die regters het gesê verskeie feite bewys dat die moorde vooraf deeglik beplan is. 'n "Vreemde byl" is op Wambach se bed gekry "en 'n mens bring nie 'n byl in die slaapkamer in nie".
Die feit dat die twee slagoffers geen weerstand gebied het nie (omdat hulle slapend was) en nie geskreeu het nie, "getuig ook hiervan", het die regters gesê.
11-28-2008, 03:10 AM #3347
Moordenaar kry nie borg om te trou
Kimberley. – Die hoop dat hy buite die tronk met sy derde vrou sou kon trou, het gister "in rook opgegaan" toe 'n siviele ingenieur van die Gautrein-projek se tweede aansoek om borgtog gister hier in die hooggeregshof afgewys is.
Dit kom nadat Eden Harmse (44) vroeër vandeesmaand tot 20 jaar gevangenisstraf gevonnis is weens die moord op sy tweede vrou, Jennifer (36), op 17 Desember 2006 in haar ouerhuis hier.
Harmse het die oorledene nege keer met 'n broodmes gesteek.
Harmse het die aansoek om borgtog by die hooggeregshof ingedien hangende 'n versoekskrif om teen sy skuldigbevinding en vonnis te appelleer.
Selfs die betoog van adv. Piet Pistorius van Pretoria dat "dit in die land se belang" is om Harmse op borgtog vry te laat sodat hy sy werk aan die Gautrein-projek kan voortsit, het die regter nie oortuig nie.
Waarnemende regterpresident L.O. Bosielo het gesê geen nuwe feite, waarvolgens borgtog toegestaan moes word, het met die jongste aansoek aan die lig gekom nie. Van die "nuwe" feite wat geopper is, is dat Harmse op 13 Desember met sy verloofde, me. Susan Philemon, trou. Die reëlings is reeds getref.
Maar tydens die verhoor het dit reeds aan die lig gekom dat Harmse verloof is.
Die regter het die staat se betoog gesteun dat geen buitengewone omstandighede bestaan om borgtog te verleen nie.
Volgens adv. Catherine Jansen, vir die staat, is duidelike getuienis gelewer dat Harmse Jennifer minstens drie keer in hul huwelik aangerand het.
Hy het sy vrou se neus kort ná hul troue gebreek.
'n Ander keer het Harmse haar met 'n mes rondgejaag en in nog 'n voorval gewurg.
Die regter het gesê in die vorige mislukte aansoek is meer klem op Harmse se gesondheidstoestand gelê. Hy ly onder meer aan depressie, 'n spastiese dikderm en het rugprobleme.
Die verantwoordelikheid rus op die departement van korrektiewe dienste om die nodige mediese sorg aan Harmse te verskaf indien nodig.
Dit is Harmse se grondwetlike reg.
Bosielo het gesê die doel van die jongste aansoek om borgtog moet nie 'n poging wees "om die gate" van die vorige aansoek te probeer "toestop nie".
In teenstelling met Harmse se verskyning toe hy gevonnis is, en familie en vriende van die vermoorde in die hof teenwoordig was, het net sy verloofde, 'n verslaggewer en twee lede van die departement van korrektiewe diens-te gister op die openbare banke gesit.
Agterna het Harmse en sy snikkende verloofde hand aan hand in die gang na die polisieselle onder die hof gestap.
Hulle het mekaar omhels voordat die traliehek die verliefdes weer eens geskei het.
11-28-2008, 03:10 AM #3348
8 pak sakke vol geld in trollie ná rooftog
Sowat agt swaar gewapende mans het gisteraand die Pick n Pay by die Northcliff-winkelsentrum in Johannesburg beroof.
Kort ná 18:00 het die rowerbende die winkel binnegestorm en die veiligheidswagte aangehou, waarna die personeel in die kontantkantoor ook aangehou is, het mnr. George Miltiadou, mede-eienaar, aan Beeld gesê.
In dié kantoor is die vroue gedwing om van die kluise oop te sluit.
Die rowers het daarna sakke vol geld in 'n winkeltrollie gepak, het hy gesê.
Sommige van die kassiere is ook beveel om geld te oorhandig. Ná sowat 10 minute het die rowers met die buit gevlug. Niemand is beseer nie.
12-01-2008, 02:22 AM #3349
Plaas se baas fnuik aanval
Die wakker optrede van 'n plaaseienaar in 'n misdaadgeteisterde gebied by Bronkhorstspruit, oos van Pretoria, het 'n moontlike plaasaanval gefnuik.
Mnr. Dawid Diedericks (56), het eergisteraand op sy stoep gesit toe vier mans sy plaas betree het, vermoedelik om sy honde te vergiftig.
"Ek het op die stoep gesit en omdat daar nie ligte is nie, het hulle my nie gewaar nie. Ek is vinnig die huis in en toe hulle besef ek kom met 'n wapen terug, het hulle gevlug," het hy gesê.
Hy het daarna die hulp van mense in die omgewing ontbied. 'n Reuse-soektog is vanaf eergisteraand omstreeks 21:30 tot Vrydagoggend 03:00 gedoen, maar daar was geen teken van die mans nie.
Volgens Diedericks het die mans met 'n bakkie gevlug. Hy weet nie of hulle gewapen was nie.
Die Diedericks-gesin woon naby die Prinsloos. Beeld het verlede week berig oor mev. Laetitia Prinsloo (45), vrou van dr. Duncan Prinsloo, wat vermoor is.
Geen klag is oor die jongste voorval by die polisie ingedien nie.
12-01-2008, 02:23 AM #3350
Swanger inbreker by huis aangekeer
Vanderbijlpark. – 'n Polisievrou het hier 'n hoog-swanger vrou en twee vriendinne op heterdaad betrap toe hulle by haar huis ingebreek het.
Insp. Elmarie Olivier (37) van Vanderbijlpark was eergisteroggend by die werk, toe 'n veiligheidsmaatskappy laat weet het die "stil" alarm by haar huis het afgegaan.
Sy is na haar huis en het op pad haar man, Johan (35), 'n oud-polisieman, gebel. Sy was voor hom by die huis.
"Ek het voor ons hek gestop en die swanger vrou (20) in ons voortuin gesien, terwyl haar vriendinne (onderskeidelik 14 en 18 jaar oud) oor die binnehof se muur gespring het," het sy gister aan Beeld gesê.
"Die swanger enetjie wou probeer verduidelik dat ons tuinman vleis en elektriese ware aan hulle gegee het, maar ons het nie eens 'n tuinman nie.
"Ek weet nog steeds nie waar ek die krag vandaan gekry het nie, maar ek het een van die verdagtes teruggeruk (wat nog oor die muur probeer kom het)."
Die ander twee vroue het haar, volgens Olivier, net gestaan en aangaap.
Kort hierna het haar man en die veiligheidsmaatskappy by die huis aangekom en binne minute was ander polisielede daar om te help.
Olivier het die inbrekers sommer vrou-alleen in hegtenis geneem en hulle self in die polisieselle gaan toesluit.
"Goedere van R20 000 is gesteel, maar 'n deel van die buit is by die verdagtes gevind," het insp. Kinnie Steyn, polisiewoordvoerder, gesê.
"Die moontlikheid word ondersoek dat nog verdagtes betrokke was, wat vermoedelik vort is met die res van die gesteelde goed," het Steyn gesê.
Die 14-jarige is in die sorg van haar ouers vrygelaat en sy sal oormôre saam met die ander in die Vanderbijlpark-landdroshof verskyn op aanklagte van huisbraak en diefstal.
"Die vroue word in die Vanderbijlpark-polisieselle aangehou en ons hou die swanger vrou se toestand dop," het Steyn gesê.
Volgens haar verwag dié haar baba oor nege dae.
Sy sal, volgens Steyn, onder polisiebewaking na die Sebokeng-hospitaal geneem word as sy begin kraam.